**Iepirkuma**

**„GĀZES IEGĀDE”,**

**identifikācijas Nr.ASDS/2022/12**

**dokumentācija**

1. Iepirkuma priekšmets – gāzes iegāde (atbilstoši tehniskās specifikācijas prasībām).
2. Iepirkuma priekšmets sadalīts šādās četrās daļās (pozīcijās):

|  |  |
| --- | --- |
| Pozīcija | Nosaukums |
| 1. | Propāns |
| 2. | Skābeklis |
| 3. | Ogļskābe gāze |
| 4. | Propāns-butāns |

1. Iepirkums paredz Iepirkuma līguma slēgšanu par katru pozīciju uz 12 (divpadsmit) mēnešiem.
2. Piedāvājumu izvēles kritērijs – iepirkuma dokumentācijas prasībām atbilstošs saimnieciski visizdevīgākais piedāvājums par katru pozīciju, kuru noteiks ņemot vērā tikai cenu. Par saimnieciski visizdevīgāko piedāvājumā pozīcijā tiks atzīts piedāvājums ar zemāko kopējo piedāvājuma cenu.
3. Pretendents iesniedz **finanšu piedāvājumu** par piedalīšanos iepirkumā „Gāzes iegāde”, identifikācijas Nr.ASDS/2022/12, atbilstoši pielikumā noteiktajai veidnei.
4. Prasības finanšu piedāvājuma noformēšanai:
	1. Finanšu piedāvājumam jābūt noformētam pēc AS „Daugavpils satiksme” parauga.
	2. Pretendents aizpilda tās finanšu piedāvājuma pozīciju ailes, kurās iesniedz piedāvājumu.
	3. Pretendentam jānorāda Preces cenu par 1 balonu un paredzamo apjomu gadā un balona nomas cenu mēnesī un gadā (pozīcijām, kurām paredzēta balonu noma). Pretendents nevar piedāvāt gāzi, nenorādot balona nomas cenu 2. un 3. pozīcijās. **Pretendents nevar piedāvāt propāna-butāna gāzes maisījumu pozīcijā “Propāns”**.
	4. Neparakstītie Finanšu piedāvājumi netiks vērtēti.
	5. Katrs Pretendents var iesniegt tikai vienu piedāvājuma variantu.
	6. Pieteikums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā (iesniedzot pilnvaras kopiju).
5. Piedāvājumu iesniegšanas prasības: **Piedāvājumi** (noskenēta veidā vai ar drošu elektronisko parakstu) **iesniedzami** **uz e-pastu** **info@dsatiksme.lv****.**
6. Piedāvājums jāiesniedz**: līdz 19.04.2022. plkst. 10.00**. Ja piedāvājums iesniegts pēc norādītā piedāvājumu iesniegšanas termiņa beigām, to neizskata un atdod atpakaļ Pretendentam.
7. Gadījumā, ja pārbaudot Pretendenta piedāvājumu, ir konstatēts, ka Piedāvājums neatbilst iepirkuma dokumentācijas prasībām vai piedāvājums ir iesniegt neatbilstoši iesniegšanas nosacījumiem, AS „Daugavpils satiksme” ir tiesīga izslēgt Pretendentu no vērtēšanas.
8. Iepirkuma komisija publiskajās datu bāzēs pārbauda, vai Pretendentam un personai, uz kuras iespējām Pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām:
	1. nav pasludināts maksātnespējas process un tie neatrodas likvidācijas stadijā;
	2. Latvijā un ārvalstī (ja tie ir reģistrēti ārvalstī vai ārvalstī ir to pastāvīgā dzīvesvieta) nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā katrā valstī pārsniedz 150 *euro*.
9. Ja iepirkuma komisija minēto informāciju nevar saņemt publiskajās datubāzēs, tā pieprasa Pretendentam iesniegt kompetentas institūcijas attiecīgu izziņu. Kompetento institūciju izziņas un citus dokumentus iepirkuma komisija pieņem un atzīst, ja tie izdot ne agrāk kā 3 (trīs) mēnešus pirms iesniegšanas dienas.
10. No dalības iepirkumā tiks izslēgts pretendents, kuram būtu piešķiramas iepirkuma līguma slēgšanas tiesības, ja pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai tas tiek likvidēts.
11. Gadījumā, ja tiks konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*, Pasūtītājs nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai par to, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 *euro*. Ja noteiktajā termiņā apliecinājums nav iesniegts, pretendentu tek izslēgts no dalības iepirkumā.
12. Iepirkuma komisija var lūgt, lai Pretendents vai kompetentas institūcijas papildina vai izskaidro dokumentus, kas iesniegti atbilstoši normatīvo aktu un šī Iepirkuma dokumentācijas prasībām. Iepirkuma komisija šīs tiesības izmanto tikai attiecībā uz tiem dokumentiem, kas ir bijuši iekļauti piedāvājumā līdz piedāvājumu iesniegšanas termiņa beigām. Iepirkuma komisija nosaka termiņu, līdz kuram Pretendentam jāsniedz atbilde. Iepirkuma komisija veic aritmētisko kļūdu pārbaudi.
13. Ja ieinteresētais piegādātājs ne vēlāk kā iepirkuma dokumentācijā noteiktajā termiņā ir pieprasījis papildus informāciju par iepirkumu, iepirkuma komisija to sniedz iesējami īsā termiņā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Papildu informāciju vienlaikus ievieto tur, kur ir pieejama iepirkuma dokumentācija, norādot arī uzdoto jautājumu.
14. Iepirkuma komisija var izdarīt grozījumus iepirkuma dokumentos.
15. Līdz iepirkuma līguma noslēgšanai, AS „Daugavpils satiksme” ir tiesības izbeigt vai pārtraukt iepirkuma procedūru.
16. Piedāvājumi tiek vērtēti slēgtā sēdē.
17. Līgumu ar izraudzīto pretendentu slēdz atbilstoši iepirkuma līguma projektam, kas noteikts iepirkuma procedūras dokumentācijas pielikumā.
18. Kontaktpersona – AS „Daugavpils satiksme” sagādnieks Jānis Krīviņš, tālr. 29518590.

**TEHNISKĀ SPECIFIKĀCIJA**

**iepirkumam „GĀZES IEGĀDE”,**

**identifikācijas Nr.ASDS/2022/12**

1. Iepirkuma priekšmets – gāzes iegāde atbilstoši šādām pozīcijām un apjomam:
	1. Gāzes balonos iegādes pozīcijas:

|  |  |  |  |  |
| --- | --- | --- | --- | --- |
| Nr. | Nosaukums | Balona tilpums | Gāzes svars | Balonu daudzums gadā\* |
| 1 | Propāns | 50 l | 21 kg | 59 baloni |
| 2 | Skābeklis | 50 l | 14.4 kg | 57 baloni |
| 3 | Ogļskābe gāze | 50 l | 37 kg | 25 baloni |
| 4 | Propāns-butāns | 0.6 l | 0.336 kg | 7 baloni |

*\* gada faktiskais daudzums var nesasniegt tabulā norādīto daudzumu.*

* 1. Gāzes balonu noma

|  |  |
| --- | --- |
| Nosaukums | Daudzums, gab. |
| Skābekļa balons 50 l | 8 |
| Ogļskābes gāzes balons 50 l | 4 |

1. Pakalpojuma apmaksas noteikumi: 15 kalendāro dienu laikā no pakalpojumu un attiecīgas pavadzīmes saņemšanas brīža.
2. Pretendentam, sagatavojot piedāvājumu, jāparedz visas ar paredzamā līguma izpildi saistītās izmaksas.
3. Gāzes iegāde notiek atsevišķās preču partijās gada laikā. Gada faktiskais gāzes balonu daudzums var nesasniegt tabulā norādīto daudzumu, apmaksa notiek tikai atbilstoši faktiski iegādātajam Preču daudzumam.

**FINANŠU PIEDĀVĀJUMS**

iepirkumam “GĀZES IEGĀDE”,

identifikācijas numurs ASDS/2022/12

|  |
| --- |
| Informācija par pretendentu |
| Nosaukums |  |
| Reģ. numurs |  |
| Juridiskā adrese |  |
| Bankas nosaukums, Konta numurs, SWIFT kods |  |
| Tālruņa numurs, E-pasta adrese |  |
| Līguma norādāmā kontaktpersona (vārds, uzvārds), kontaktinformācija (e-pasts, tālrunis) |  |
| Personas, kura iepirkuma līguma slēgšanas tiesību piešķiršanas gadījumā parakstīs iepirkuma līgumu, vārds, uzvārds, amats, pilnvarojums |  |

Piedāvājam 12 mēnešu periodā piegādāt gāzi balonos par šādu cenu:

|  |  |
| --- | --- |
| 1. | **Propāns**  |
| 1.1. | Balonu piegāde | Mērvienība | Paredzamais balonu daudzums gadā\* | Cena par 1 gab. EUR bez PVN | Kopā EUR bez PVN |
| 1.1.1. | Propāns (tilpums 50 l, svars 21 kg) | gab. | 59 |  |  |

|  |  |
| --- | --- |
| 2. | **Skābeklis** |
| 2.1. | Balonu piegāde | Mērvienība | Paredzamais balonu daudzums gadā\* | Cena par 1 gab. EUR bez PVN | Kopā EUR bez PVN |
| 2.1.1. | Skābeklis (tilpums 50 l, svars 14.4 kg) | gab. | 57 |  |  |
| 2.2. | Balonu noma | Cena par 1 balona nomu dienā | Cena par 1 balona nomu mēnesī | Daudzums, gab. | Cena par 8 balonu nomu mēnesī EUR bez PVN | Kopā noma 12 mēnešiem EUR bez PVN |
| 2.2.1. | Skābekļa balons 50 l |  |  | 8 |  |  |
| KOPĀ EUR bez PVN |  |

|  |  |
| --- | --- |
| 3. | **Ogļskābes gāze** |
| 3.1. | Balonu piegāde | Mērvienība | Paredzamais balonu daudzums gadā\* | Cena par 1 gab. EUR bez PVN | Kopā EUR bez PVN |
| 3.1.1. | Ogļskābes gāze (tilpums 50 l, svars 37 kg) | gab. | 25 |  |  |
| 3.2. | Balonu noma | Cena par 1 balona nomu dienā | Cena par 1 balona nomu mēnesī | Daudzums, gab. | Cena par 4 balonu nomu mēnesī EUR bez PVN | Kopā noma 12 mēnešiem EUR bez PVN |
| 3.2.1. | Ogļskābes gāzes balons 50 l |  |  | 4 |  |  |
| KOPĀ EUR bez PVN |  |

|  |  |
| --- | --- |
| 4. | **Propāns-butāns** |
| 4.1. | Balonu piegāde | Mērvienība | Paredzamais balonu daudzums gadā\* | Cena par 1 gab. EUR bez PVN | Kopā EUR bez PVN |
| 4.1.1. | Propāns-butāns (tilpums 0.6 l, svars 0.336 kg) | gab. | 7 |  |  |

*\*Gada faktiskais gāzes daudzums var nesasniegt tabulā norādīto daudzumu, apmaksa notiek tikai atbilstoši faktiski iegādātajam Preču daudzumam.*

|  |
| --- |
|  |
| Pasūtījuma izpilde | 2 (divu) darba dienu laikā no pasūtījuma saņemšanas brīža, nodrošināt pasūtījuma saņemšanu pretendenta preču izsniegšanas punktā \_\_\_\_\_\_\_\_\_\_\_, Daugavpilī, bez papildus maksas, neatkarīgi no pasūtītā apjoma.  |
| Iegādes noteikumi | Iegāde notiek atsevišķās preču partijās gada laikā. Gada faktiskais gāzes balonu daudzums var nesasniegt tabulā norādīto daudzumu, apmaksa notiek tikai atbilstoši faktiski iegādātajam Preču daudzumam. |
| Apmaksas noteikumi |  15 kalendāras dienas no preču saņemšanas un attiecīgas pavadzīmes parakstīšanas |

Ar savu parakstu pretendents apliecina, ka:

- uzņēmumam nav nodokļu parādu;

- šajā finanšu piedāvājumā ir ietvertas visas izmaksas, kas saistītas ar piegādes sniegšanu;

- piedāvātais pasūtījuma izpildes termiņš ir noteikts saprātīgi;

- piekrīt iepirkuma dokumentācijai pievienotā līguma projekta noteikumiem, tie skaidri un saprotami.

Piedāvājumu paraksta persona, kura likumiski pārstāv Pretendentu, vai ir pilnvarota pārstāvēt Pretendentu (piemēram, pilnvara) šajā iepirkumā.

|  |  |
| --- | --- |
| **Vārds, uzvārds, amats** |  |
| **Paraksts** |  |

***Līguma projekts***

**LĪGUMS**

*Daugavpilī 2022.gada \_\_.\_\_\_\_\_\_\_\_\_\_\_\_*

*Vai*

*Līgums sagatavots 2022.gada \_\_.\_\_\_\_\_, Daugavpilī*

*Līguma abpusējas parakstīšanas datums*

*ir pēdējā parakstītāja laika zīmoga datums un laiks zīmogā.*

**AS „Daugavpils satiksme”***,* reģistrācijas Nr.41503002269, juridiskā adrese 18.novembra ielā 183, Daugavpilī, (turpmāk – Pasūtītājs), tās valdes locekļa S.Blagoveščenska personā, kurš rīkojas saskaņā ar Statūtiem, no vienas puses un,

**\_\_\_ “\_\_\_\_\_\_\_\_\_\_\_”**, reģ.Nr.\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_, \_\_\_\_\_, LV-\_\_\_\_\_\_\_\_\_, (turpmāk – Piegādātājs), tās \_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_\_\_\_ pamata, no otras puses, abi kopā saukti Puses, bet katrs atsevišķi saukts Puse,

pamatojoties uz iepirkuma “Gāzes iegāde”, identifikācijas Nr.ASDS/2022/12, rezultātiem pozīcijā \_\_\_\_\_\_\_\_\_\_\_, izsakot savu brīvu gribu, bez viltus, spaidiem un maldības noslēdza šādu līgumu, turpmāk – Līgums:

1. **Līguma priekšmets**

1.1. Pasūtītājs pasūta un Piegādātājs Līguma darbības laikā pārdod Pasūtītājam \_\_\_\_\_\_\_\_\_ (turpmāk – Prece).

1.2. Visai Precei jābūt atbilstošai tehniskās specifikācijas prasībām, saskaņā ar iepirkumā iesniegto Finanšu piedāvājumu.

**2.** **LĪGUMA IZPILDES KĀRTĪBA**

* 1. Piegādātājs nodrošina Preces izsniegšanu Pasūtītājam 2 (divu) darba dienu laikā no Pasūtītāja veiktā pasūtījuma saņemšanas Piegādātāja Preču izsniegšanas punktā \_\_\_\_\_\_\_\_\_\_\_\_\_\_\_, Daugavpilī.
	2. Piegādātājs līguma darbības laikā nodrošina Preces izsniegšanu Pasūtītājam pa daļām pēc Pasūtītāja pasūtījuma. Pasūtījums tiek veikts pēc Pasūtītāja faktiskās nepieciešamības.
	3. Pasūtītājam nav pienākums veikt Preču pasūtījumu par visu Līguma 3.1.punktā noteikto summu un/vai iegādāties visu Finanšu piedāvājumā norādīto Preču apjomu.

1. **LĪGUMCENA UN NORĒĶINU KĀRTĪBA**
	1. Kopēja līgumcena atbilstoši Piegādātāja iesniegtam Finanšu piedāvājumam sastāda **\_\_\_\_\_\_\_\_\_\_** EUR bez PVN 21%(\_\_\_\_\_\_\_\_\_\_\_\_\_\_\_eiro, \_\_\_ centi), PVN 21% \_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_ eiro, \_\_\_\_ centi), kopā ar PVN 21%
	**EUR \_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_ eiro, \_\_\_ centi).
	2. Preces vienības cena ir noteikta iepirkumā iesniegtajā Finanšu piedāvājumā un paliek nemainīga visu Līguma izpildes laiku.
	3. Apmaksa par Preci tiks veikta 15 (piecpadsmit) kalendāro dienu laikā pēc Preces saņemšanas un attiecīgas pavadzīmes parakstīšanas brīža.
	4. Apmaksa tiek veikta ar pārskaitījumu uz Piegādātāja norēķinu kontu.
2. **PUŠU TIESĪBAS UN PIENĀKUMI**
	1. Piegādātājs apņemas:
		1. ievērot Latvijas Republikā un Eiropas savienībās spēkā esošos noteikumus un normatīvus, kas reglamentē šajā Līgumā noteikto,
		2. nodrošināt Preces izsniegšanu Piegādātāja Preču izsniegšanas punktā Daugavpilī saskaņā ar Pasūtītāja veikto pasūtījumu.
	2. Pasūtītājs apņemas:
		1. saņemt Preci no Piegādātāja šajā Līgumā noteiktajā kārtībā;
		2. veikt norēķinus ar Piegādātāju saskaņā ar šī Līguma noteikumiem.
3. **PRECES NODOŠANAS UN PIEŅEMŠANAS KĀRTĪBA**
	1. Par Preces izsniegšanas datumu tiek uzskatīts datums, kad Pasūtītājs faktiski saņēma Preci un parakstīja pavadzīmi.
	2. Ja Preces pieņemšanas laikā tiek konstatēta Preces kvalitātes neatbilstība, par to tiek sastādīts Defektu akts, kuru paraksta abas Puses. Saskaņā ar Defektu aktu Piegādātājs apņemas 2 (divu) kalendāro dienu laikā uz sava rēķina novērst Defektu aktā norādītos trūkumus un par saviem līdzekļiem un ar saviem spēkiem piegādāt Pasūtītājam Pasūtītāja noteiktā Preču piegādes vietā kvalitatīvu Preci.
	3. Piegādātājs nodrošina Preces izsniegšanu atbilstošā iepakojumā (tarā), garantējot un nodrošinot tās kvalitāti ekspluatācijas laikā.
	4. Gadījumā, ja Preces ekspluatācijas laikā tiek konstatēti defekti, tiek sastādīts Defektu akts, kurā atspoguļo atklātos defektus, un Pasūtītājs informē Piegādātāju par atklātiem defektiem, nosūtot attiecīgu paziņojumu ar defektu aktu. Pamatojoties uz paziņojumu un defektu aktu, Piegādātājs par saviem finanšu līdzekļiem novērš atklātos defektus 5 (piecu) kalendāro dienu laikā un ar saviem spēkiem un par saviem finanšu līdzekļiem piegādā Preci Pasūtītājam.
	5. Pretenzijas, kas saistītas ar līgumsaistību izpildi, pusēm jāizskata ne vēlāk kā 5 (piecu) kalendāro dienu laikā no pretenzijas saņemšanas dienas.
4. **PUŠU ATBILDĪBA**
	1. Puses ir materiāli atbildīgas gadījumā, ja netiek pildīti vai tiek nepienācīgi pildīti esošā Līguma nosacījumi, kā rezultātā viena no pusēm otras puses vainas dēļ cietusi zaudējumus.
	2. Par Preces nesavlaicīgu sagatavošanu izsniegšanai un/vai neizsniegšanu, kā arī Preces nenodošanu saskaņā ar šī Līguma noteikumiem, Pasūtītājam ir tiesības ieturēt līgumsodu 0,3% apmērā no kopējas pasūtītās Preces cenas par katru dienu, bet ne vairāk kā 10% no kopējas pasūtītās Preces cenas.
	3. Par Līgumā paredzēto maksājumu termiņu neievērošanu Pasūtītājs maksā Piegādātājam līgumsodu 0,1% no nenomaksātās summas par katru nokavēto dienu, bet ne vairāk ka 10% no kavētā maksājuma.
	4. Gadījumā, ja Piegādātājs nav novērsis Preces trūkumus Līgumā paredzētajā laikā, tad Piegādātājam var tikt piemērotas soda sankcijas 0,3% apmērā no Līguma kopējas Preces cenas par katru nokavēto dienu, bet ne vairāk ka 10% no kopējas Preces cenas un ieturot to no maksājuma.
	5. Visi ar esošo Līgumu saistītie strīdus jautājumi tiek risināti uz pušu savstarpējas vienošanās pamata. Ja šāda vienošanās netiek panākta, strīdus jautājumi tiek risināti Latvijas Republikas tiesu instancēs, Latvijas Republikas normatīvajos aktos noteiktajā kārtībā.
5. **NEPĀRVARAMA VARA**
	1. Neviena no pusēm nebūs atbildīga par pilnas vai daļējas vienas no savām saistībām
	neizpildes gadījumā, ja nepildīšana būs nepārvaramas varas apstākļu sekas, tādu kā ugunsgrēks, zemestrīce un citas dabas stihijas, kā arī karš vai karadarbība, streiki, Latvijas Republikas likumdošanas un izpildvaras institūciju lēmumi, kuri radušies pēc šī Līguma noslēgšanas brīža.
	2. Puse, kurai radās saistību izpildes neiespējamība, nepārvaramas varas apstākļu iestāšanās
	dēļ, par augstāk minēto apstākļu iestāšanos, nekavējoties, pa faksu un ar ierakstīto vēstuli paziņo otrai pusei.
	3. Nepaziņošana vai nesavlaicīga paziņošana ieinteresētajai pusei atņem otrai pusei tiesības atsaukties uz jebkuru norādīto apstākli, kā uz pamatu, lai atbrīvotos no atbildības par saistību neizpildi.
6. **CITI NOTEIKUMI**
	1. Līgums stājas spēkā ar tā parakstīšanas brīdi un darbojas **12 mēnešus** vai līdz tiek sasniegta Līguma 3.1.punktā noteiktā Līgumsumma (atkarībā no tā, kurš apstāklis iestājas pirmais)**.**
	2. Līguma saistības tiek uzskatītas par pabeigtām līdz ar pilnīgu savstarpēju to nokārtošanu.
	3. Visi šī Līguma grozījumi un papildinājumi ir spēkā, ja ir sastādīti rakstiski un tos parakstījuši pušu pilnvarotie pārstāvji. Tie pievienojami Līgumam kā pielikumi un kļūst par šī Līguma neatņemamu sastāvdaļu.
	4. Piegādātājam ir tiesības izbeigt Līgumu, ja Pasūtītājs kavē Līgumā noteiktos maksājumus par Preces piegādi ilgāk par 15 (piecpadsmit) dienām.
	5. Pasūtītājam ir tiesības izbeigt Līgumu šādos gadījumos:
		1. ja Piegādātājs pārkāpj kādu no šī Līguma noteikumiem,
		2. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Piegādātāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros;
		3. ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	6. Piegādātājam ir pienākums pārtraukt Preces izsniegšanu ar Pasūtītāja paziņojuma par Līguma izbeigšanu saņemšanas brīdi.
	7. Ja šī Līguma saistības netiek izpildītas vai izpildītas nepienācīgi, vainīgā Puse ir materiāli atbildīga saskaņā ar Latvijas Republikā spēkā esošajiem normatīvajiem aktiem.
	8. Pasūtītājam un Piegādātājam savlaicīgi jāinformē vienam otru par tiem apstākļiem, kas ietekmē vai varētu ietekmēt šī Līguma izpildi.
	9. Gadījumā, ja kāda no šī Līguma pusēm maina savu juridisko adresi un/vai bankas rekvizītus, tā ne vēlāk kā 3 (trīs) darba dienu laikā pēc izmaiņu veikšanas rakstiski paziņo par to otrai pusei.
	10. Līguma Pušu juridiskā statusa maiņas gadījumā šis Līgums saglabā savu spēku pilnā apjomā to tiesību un saistību pārņēmējiem.
	11. Visos pārējos šajā Līgumā neatrunātajos jautājumos puses vadās no Latvijas Republikā spēkā esošajiem normatīvajiem aktiem.
	12. Šis Līgums sastādīts *uz \_\_ (\_\_\_\_\_\_) lapām un parakstīta ar drošu elektronisko parakstu vai \_\_\_ (\_\_\_) eksemplāros pa vienam katrai no Pusēm*.

**10.PUŠU REKVIZĪTI UN PARAKSTI**

**Pasūtītājs Piegādātājs**

**AS “Daugavpils satiksme” \_\_\_ “\_\_\_\_\_\_\_\_\_\_\_\_\_”**

18.Novembra iela 183, Daugavpils, LV-5417 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

reģ.Nr.41503002269 reģ.Nr. \_\_\_\_\_\_\_\_\_\_\_\_\_\_\_\_\_\_

Valdes loceklis \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_S. Blagoveščenskis \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_